**ZÁKON**

z ... 2025

**ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa mení zákon č. 431/2002 Z. z. o účtovníctve v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 395/2002 Z. z. o archívoch a registratúrach a o doplnení niektorých zákonov v znení zákona č. 515/2003 Z. z., zákona č. 216/2007 Z. z., zákona č. 335/2007 Z. z., zákona č. 445/2008 Z. z., zákona č. 41/2011 Z. z., zákona č. 305/2013 Z. z., zákona č. 266/2015 Z. z., zákona č. 125/2016 Z. z., zákona č. 18/2018 Z. z. a zákona č. 364/2020 Z. z. sa mení a dopĺňa takto:

1. V § 2 sa za odsek 16 vkladajú nové odseky 17 a 18, ktoré znejú:

„(17) Neelektronický registratúrny záznam je informácia vyhotovená

a) v listinnej podobe,

b) v podobe listinného rovnopisu,2)

c) zaručenou konverziou.2a)

(18) Elektronický registratúrny záznam je informácia vyhotovená

a) v elektronickej podobe, pričom elektronickú podobu určuje vyhotoviteľ registratúrneho záznamu alebo osobitný predpis,2b)

b) zaručenou konverziou.2c)“.

Poznámky pod čiarou k odkazom 2 až 2c znejú:

„2) § 31a ods. 2 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 238/2017 Z. z.

2a) § 35 ods. 1 písm. a) zákona č. 305/2013 Z. z.

2b) Napríklad zákon č. 431/2002 Z. z. o účtovníctve v znení neskorších predpisov.

2c) § 35 ods. 1 písm. b) a c) zákona č. 305/2013 Z. z.“.

Doterajšie odseky 17 až 20 sa označujú ako odseky 19 až 22.

1. V § 2 ods. 20 sa za slovo „ktorému“ vkladá slovo „spravidla“.
2. § 2 sa dopĺňa odsekmi 23 a 24, ktoré znejú:

„(23) Transformácia registratúrneho záznamu je zmena podoby registratúrneho záznamu pri jeho spracovaní u pôvodcu registratúry z neelektronického registratúrneho záznamu na elektronický registratúrny záznam alebo z elektronického registratúrneho záznamu na neelektronický registratúrny záznam.

(24) Elektronická parafa je podpisovanie elektronického registratúrneho záznamu u pôvodcu registratúry prostredníctvom elektronického informačného systému správy registratúry osobami poverenými na tento účel pôvodcom registratúry.“.

1. V § 3 ods. 3, § 30a ods. 1 písm. r) a § 31 ods. 1 písm. d) prvom bode sa slová „jedinečnosť vyhotovenia“ nahrádzajú slovom „hodnovernosť“.
2. V § 3 sa za odsek 5 vkladá nový odsek 6, ktorý znie:

„(6) Vlastníkom nájdeného archívneho dokumentu sa stáva štát, ak nemá iného vlastníka alebo jeho vlastník nie je známy. Správcom archívneho dokumentu ako majetku štátu je archív podľa § 4 ods. 2 písm. a). Na účel určenia výšky nálezného cenu archívneho dokumentu zisťuje Akvizičná komisia Ministerstva vnútra Slovenskej republiky (ďalej len „akvizičná komisia“).“.

Doterajšie odseky 6 až 8 sa označujú ako odseky 7 až 9.

1. V § 4 ods. 2 písm. a) sa na konci pripájajú tieto slová: „(ďalej len „štátny archív“)“.
2. V § 5 ods. 1 prvej vete sa slová „štátny ústredný archív a štátne archívy s regionálnou územnou pôsobnosťou“ nahrádzajú slovami „štátny archív“ a slovo „ich“ sa nahrádza slovom „jeho“.
3. V § 5 ods. 3 písmeno b) znie:

„b) neodstráni porušenie niektorej z povinností podľa § 6 ods. 2 písm. a), b), c) alebo e) ani po opakovanom uložení pokuty.“.

1. V § 6 ods. 1 sa vypúšťa písmeno a).

Doterajšie písmená b) a c) sa označujú ako písmená a) a b).

1. V § 6 ods. 2 sa za písmeno a) vkladá nové písmeno b), ktoré znie:

„b) vykonávať správu archívnych dokumentov; správu archívnych dokumentov nesmie zveriť inej osobe,“.

Doterajšie písmená b) až e) sa označujú ako písmená c) až f).

1. V § 6 ods. 2 písm. d) sa slová „písmena b)“ nahrádzajú slovami „písmena c)“.
2. V § 6 ods. 3 písm. b) prvom bode sa vypúšťajú slová „archívnictvo a pomocné“.
3. § 6 sa dopĺňa odsekom 6, ktorý znie:

„(6) Ak sa zriaďovateľovi archívu opätovne udelí súhlas so zriadením archívu, už odovzdané archívne dokumenty zostávajú uložené v archíve, ktorý určilo ministerstvo v súhlase so zrušením archívu.“.

1. V § 7 písm. h) sa slová „Slovenský národný archív“ nahrádzajú slovom „ministerstvo“.
2. V § 7 sa vypúšťa písmeno i).
3. V § 8 ods. 1 sa vypúšťa písmeno b).

Doterajšie písmená c) až f) sa označujú ako písmená b) až e).

1. V § 9 ods. 2 sa slová „štátny ústredný archív alebo štátny archív s regionálnou územnou pôsobnosťou“ nahrádzajú slovami „štátny archív“.
2. V § 9 ods. 3 sa vypúšťajú slová „s regionálnou územnou pôsobnosťou“ a za slová „písm. b)“ sa vkladajú slová „a c)“.
3. V § 9 ods. 5 sa slová „vedú štátny ústredný archív, štátne archívy s regionálnou územnou pôsobnosťou“ nahrádzajú slovami „vedie štátny archív“.
4. V § 10 ods. 1 druhá veta znie: „Evidenčný list k súboru archívnych dokumentov archív podľa § 4 ods. 2 písm. d) bezodkladne po jeho vyhotovení zasiela príslušnému štátnemu archívu.“.
5. V § 10 odsek 2 znie:

„(2) Ústrednú evidenciu tvoria

a) evidenčné listy k súborom archívnych dokumentov evidovaným štátnym archívom a archívom podľa § 4 ods. 2 písm. b) a c),

b) evidenčné listy pečatí a pečatidiel evidovaných štátnym archívom a archívom podľa § 4 ods. 2 písm. b) a c),

c) záznamy o vyradení súborov archívnych dokumentov, pečatí a pečatidiel z evidencie a evidenčné listy k súborom archívnych dokumentov, pečatiam a pečatidlám vyradeným z evidencií štátneho archívu a archívu podľa § 4 ods. 2 písm. b) a c).“.

1. V § 11 ods. 2 sa slová „vedú štátny ústredný archív, štátny archív s regionálnou územnou pôsobnosťou“ nahrádzajú slovami „vedie štátny archív“.
2. V § 12 ods. 4 prvej vete sa na konci pripájajú tieto slová: „alebo zverejňovaním na webovom sídle“.
3. V § 12 ods. 9 prvá veta znie:

„Za vydanie odpisu, výpisu, potvrdenia z archívneho dokumentu a vyhotovenie kópie archívneho dokumentu uhrádza žiadateľ náklady archívu alebo správny poplatok podľa osobitného predpisu;22) za vyhotovenie kópie archívneho dokumentu, ktorý vyhľadal žiadateľ pri štúdiu v archíve sám, sa uhrádzajú len náklady archívu.“.

1. § 12 sa dopĺňa odsekom 10, ktorý znie:

„(10) Odpis, výpis, potvrdenie z archívneho dokumentu alebo kópiu archívneho dokumentu, za ktoré žiadateľ uhrádza správny poplatok,22) ministerstvo môže doručiť do zahraničia prostredníctvom Ministerstva zahraničných vecí a európskych záležitostí Slovenskej republiky.“.

1. V § 13 ods. 1 sa za slovo „depozitov“ vkladajú slová „a evidencii úbytkov“.
2. V § 15 ods. 1 sa vypúšťajú slová „odpisu, výpisu, potvrdenia z archívneho dokumentu,“.
3. V § 15 ods. 4 sa slovo „a“ nahrádza čiarkou, za slovo „archívu“ sa vkladajú slová „a neuvedenie zdroja archívneho dokumentu“ a slová „znalcom.29)“ sa nahrádzajú slovami „akvizičnou komisiou.“.

Poznámka pod čiarou k odkazu 29 sa vypúšťa.

1. V § 16 ods. 1 písm. a) sa slová „prostredníctvom štátneho ústredného archívu alebo štátneho archívu s regionálnou územnou pôsobnosťou“ nahrádzajú slovami „alebo štátny archív“.
2. V § 16 ods. 2 písm. b) sa slová „štátnemu ústrednému archívu alebo štátnemu archívu s regionálnou územnou pôsobnosťou“ nahrádzajú slovami „ministerstvu alebo štátnemu archívu“.
3. V § 16 ods. 2 písmeno d) znie:

„d) zabezpečiť trvanlivosť a hodnovernosť registratúrneho záznamu,29a) od jeho vyhotovenia alebo prijatia až do jeho vyradenia z registratúry,“.

V poznámke pod čiarou k odkazu 29a sa na konci pripájajú tieto slová: „v znení opatrenia č. 203/2021 Z. z.“.

1. V § 16 ods. 2 sa vypúšťa písmeno e).

Doterajšie písmená f) až p) sa označujú ako písmená e) až o).

Poznámka pod čiarou k odkazu 29b sa vypúšťa.

1. V § 16 ods. 2 písm. e) sa vypúšťajú slová „archívnictvo a pomocné vedy“ a za slovo „historické“ sa vkladá slovo „vedy“.
2. V § 16 ods. 2 písm. g) a § 24 ods. 1 písm. j) sa slová „nad správou“ nahrádzajú slovom „správy“.
3. V § 16 ods. 2 písm. h) sa na konci pripájajú tieto slová: „alebo štátneho archívu“.
4. V § 16 ods. 2 písm. k) sa za slovo „nákladov“ vkladajú slová „alebo správneho poplatku podľa osobitného predpisu22)“.
5. V § 16 ods. 2 písm. l) sa slová „prostredníctvom štátneho ústredného archívu alebo štátneho archívu s regionálnou územnou pôsobnosťou“ nahrádzajú slovami „alebo štátnemu archívu“.
6. V § 16 ods. 2 písm. m) sa za slovo „odovzdať“ vkladá slovo „neelektronické“ a slová „ochranných obaloch30a)“ sa nahrádzajú slovami „archívnych škatuliach30a)“.
7. V § 16 ods. 2 sa za písmeno m) vkladá nové písmeno n), ktoré znie:

„n) odovzdať elektronické archívne dokumenty po vyraďovacom konaní do elektronického archívu alebo podľa pokynov archívu,“.

Doterajšie písmená n) a o) sa označujú ako písmená o) a p).

1. V § 16 ods. 2 písmeno o) znie:

„o) odovzdať bezodkladne registratúru právnemu nástupcovi, alebo, ak zanikne bez právneho nástupcu,

1. predložiť bezodkladne ministerstvu alebo štátnemu archívu návrh na osobitné vyradenie všetkých registratúrnych záznamov podľa § 20 a odovzdať registratúrne záznamy s trvalou dokumentárnou hodnotou vrátane tých, ktorým ešte neuplynula lehota uloženia, určenému archívu usporiadané podľa jeho pokynov,

2. uložiť registratúrne záznamy bez trvalej dokumentárnej hodnoty, o ktorých tak rozhodol štátny archív, do uplynutia lehôt uloženia a oznámiť ministerstvu alebo štátnemu archívu miesto, kde sú uložené,“.

1. V § 16 ods. 3 tretej vete a § 16 ods. 4 druhej vete sa na konci pripájajú tieto slová: „alebo štátny archív“.
2. V § 16 odsek 5 znie:

„(5) Na pôvodcu registratúry, ktorý nie je pôvodcom registratúry podľa odsekov 3 a 4, sa nevzťahujú povinnosti podľa odseku 2 písm. b), c), e) až h), l) až o).“.

1. V § 16 ods. 6 sa nad slovo „zákon.“ umiestňuje odkaz „30ad)“.

Poznámka pod čiarou k odkazu 30ad znie:

„30ad) Napríklad zákon č. 305/2013 Z. z. v znení neskorších predpisov.“.

1. V § 16a sa vypúšťa odsek 6.

Doterajšie odseky 7 a 8 sa označujú ako odseky 6 a 7.

Poznámka pod čiarou k odkazu 30ba sa vypúšťa.

1. V § 16a odsek 6 znie:

„(6) Elektronický registratúrny záznam podpísaný platným kvalifikovaným elektronickým podpisom,30c)zapečatený kvalifikovanou elektronickou pečaťou30d) alebo podpísaný elektronickou parafou osoby, ktorá bola v čase podpisovania alebo zapečatenia na to oprávnená, sa považuje za hodnoverný, ak sa nepreukáže opak. Za zabezpečenie trvanlivosti elektronického registratúrneho záznamu sa považuje opatrenie elektronického registratúrneho záznamu podpísaného alebo zapečateného spôsobom podľa prvej vety kvalifikovanou elektronickou časovou pečiatkou,30e) ak jej pripojenie vyžaduje osobitný právny predpis.“.

Poznámka pod čiarou k odkazu 30e znie:

„30e) Čl. 42 nariadenia Európskeho parlamentu a Rady (EÚ) č. 910/2014 v platnom znení.

Príloha vykonávacieho rozhodnutia Komisie (EÚ) 2015/1506 z 8. septembra 2015, ktorým sa ustanovujú špecifikácie týkajúce sa formátov zdokonalených elektronických podpisov a zdokonalených elektronických pečatí, ktoré môžu subjekty verejného sektora uznávať, podľa článkov 27 ods. 5 a 37 ods. 5 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu.“.

1. Za § 16a sa vkladá § 16b, ktorý vrátane nadpisu znie:

**„§ 16b**

**Transformácia registratúrneho záznamu**

(1) Pôvodca registratúry môže vykonať transformáciu len hodnoverného registratúrneho záznamu. V súlade so zvoleným spôsobom uchovávania registratúrneho záznamu pôvodca registratúry môže vykonať jeho transformáciu, ak ešte nebol predmetom transformácie.

(2) Pôvodca registratúry môže vykonať transformáciu registratúrneho záznamu
z neelektronickej podoby do elektronickej podoby

a) zaručenou konverziou v súlade s osobitným predpisom,30f) alebo

b) skenovaním do súborového formátu v rastrovej grafickej forme spôsobom zaručujúcim hodnovernosť registratúrneho záznamu.

(3) Pôvodca registratúry môže vykonať transformáciu registratúrneho záznamu z elektronickej podoby do neelektronickej podoby

a) zaručenou konverziou v súlade s osobitným predpisom,2a) alebo

b) použitím výstupného zariadenia výpočtovej techniky, ktoré umožňuje jeho vytlačenie na papier spôsobom zaručujúcim hodnovernosť registratúrneho záznamu.

(4) Registratúrny záznam vytvorený podľa odseku 2 písm. b) alebo odseku 3 písm. b) je použiteľný na plnenie povinností podľa tohto zákona.

(5) Pôvodca registratúry vykonávajúci transformáciu podľa odseku 2 písm. b) alebo odseku 3 písm. b), je povinný ju vykonať takým postupom a takým zariadením, alebo programovým vybavením, ktoré zabezpečia, že

a) informačný obsah pôvodného registratúrneho záznamu je zachovaný do takej miery, že transformovaný registratúrny záznam má rovnaký informačný obsah ako pôvodný registratúrny záznam, a ostane čitateľný,

b) v transformovanom registratúrnom zázname je možné jednoznačne odlíšiť údaje, ktoré vznikli transformáciou informačného obsahu pôvodného registratúrneho záznamu od údajov pridaných procesom tejto transformácie, a

c) identifikačné prvky pôvodného registratúrneho záznamu sú v jeho transformovanej podobe zachované.

(6) Pôvodca registratúry vykonávajúci transformáciu je povinný

a) uchovávať registratúrny záznam v podobe, ktorá je výsledkom transformácie,

b) uchovávať transformovaný registratúrny záznam počas jeho lehoty uloženia, ktorá plynie od vyhotovenia alebo prijatia pôvodného registratúrneho záznamu,

c) uchovávať transformovaný registratúrny záznam spôsobom zaručujúcim neporušiteľnosť jeho obsahu a jeho čitateľnosť.

(7) Pôvodca registratúry, ktorý vykonal transformáciu registratúrneho záznamu podľa tohto zákona alebo osobitného predpisu,2b) môže vyradiť pôvodný registratúrny záznam bez vyraďovacieho konania.

(8) Transformáciou podľa tohto zákona nie sú dotknuté povinnosti a obmedzenia pôvodcu registratúry podľa osobitných predpisov.30g)“.

Poznámky pod čiarou k odkazom 30f a 30g znejú:

„30f) § 35 ods. 1 písm. b) zákona č. 305/2013 Z. z.

30g) Napríklad zákon Národnej rady Slovenskej republiky č. 154/1994 Z. z. o matrikách v znení neskorších predpisov, zákon č. 431/2002 Z. z. v znení neskorších predpisov, zákon č. 215/2004 Z. z. v znení neskorších predpisov, zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, zákon č. 305/2013 Z. z. v znení neskorších predpisov.“.

1. V § 17 ods. 1 písm. a) sa za slovo „tvorbu,“ vkladá slovo „transformáciu,“.
2. V § 17 ods. 1 písmeno d) znie:

„d) používanie pečiatok, elektronickej parafy, kvalifikovaných certifikátov kvalifikovaného elektronického podpisu, kvalifikovanej elektronickej pečate a kvalifikovanej elektronickej časovej pečiatky a spôsob, ako vedie evidenciu typov položiek certifikátov obsahujúcich identifikačné údaje, najmä meno, identifikátor pridelený organizáciou alebo rodné číslo a iné, na prepojenie osoby s evidenciou oprávnení vedenou u pôvodcu registratúry vrátane jej histórie a postupov.“.

1. V § 17 ods. 2 prvá veta znie:

„Registratúrny plán určuje štruktúru registratúry pôvodcu registratúry a člení ju do vecných skupín, ktorým určuje lehotu uloženia a znak hodnoty.“.

1. V § 18 ods. 1 prvej vete a § 28 ods. 1 sa na konci pripájajú tieto slová: „a štátny archív“.
2. § 19 vrátane nadpisu znie:

„**§ 19**

**Príprava vyraďovacieho konania**

(1) Pôvodca registratúry navrhuje na vyradenie registratúrne záznamy, ktorým uplynula lehota uloženia (ďalej len „návrh na vyradenie“). Ak niektoré z registratúrnych záznamov, ktorým uplynula lehota uloženia, ešte potrebuje, nezaradí ich do vyraďovacieho konania.

(2) Pôvodca registratúry môže navrhnúť na vyradenie aj registratúrne záznamy, ktorým neuplynula lehota uloženia predložením návrhu na osobitné vyradenie (ďalej len „návrh na osobitné vyradenie“).

(3) V návrhu na vyradenie pôvodca registratúry uvedie

a) vyhlásenie o tom, že všetkým registratúrnym záznamom navrhnutým na vyradenie uplynula lehota uloženia,

b) vyhlásenie o tom, že registratúrne záznamy navrhnuté na vyradenie už nepotrebuje na svoju činnosť,

c) zoznam vecných skupín registratúrnych záznamov so znakom hodnoty „A“, ak ich návrh na vyradenie obsahuje,

d) zoznam vecných skupín registratúrnych záznamov bez znaku hodnoty „A“, ak ich návrh na vyradenie obsahuje.

(4) V návrhu na osobitné vyradenie pôvodca registratúry uvedie

a) vyhlásenie

1. o tom, že registratúrne záznamy navrhnuté na osobitné vyradenie už nepotrebuje na svoju činnosť, a že pôvodca registratúry zaniká bez právneho nástupcu podľa § 16 ods. 2 písm. o),

2. o tom, že registratúrne záznamy navrhnuté na osobitné vyradenie už nepotrebuje na svoju činnosť, a že predkladá na vyradenie hodnoverné kópie vytvorené podľa tohto zákona, osobitného predpisu,2b) alebo elektronické kópie vytvorené prostredníctvom zaručenej konverzie,2c) alebo

3. o tom, že degradácia registratúrnych záznamov spôsobená mimoriadnou udalosťou alebo nedostatočnou ochranou dosahuje stupeň, kedy ich už nie je možné zachrániť a nemôže ich ďalej využívať na svoju činnosť,

b) zoznam vecných skupín registratúrnych záznamov so znakom hodnoty „A“, ak ich návrh na osobitné vyradenie obsahuje,

c) zoznam vecných skupín registratúrnych záznamov bez znaku hodnoty „A“, ak ich návrh na osobitné vyradenie obsahuje.“.

1. V § 20 odseky 1 a 2 znejú:

„(1) Vyraďovacie konanie sa začína predložením návrhu na vyradenie alebo návrhu na osobitné vyradenie. Pôvodca registratúry podľa § 16 ods. 3 predkladá návrh na vyradenie alebo návrh na osobitné vyradenie elektronicky prostredníctvom vzoru elektronického formulára, ktorý ministerstvo uverejňuje na svojom webovom sídle. Ak návrh na vyradenie alebo návrh na osobitné vyradenie má všetky náležitosti, ministerstvo alebo štátny archív posúdi dokumentárnu hodnotu registratúrnych záznamov a vydá rozhodnutie o

a) vyradení registratúrnych záznamov po uplynutí ich lehoty uloženia,

b) trvalej dokumentárnej hodnote registratúrnych záznamov a termíne ich odovzdania do archívu; do termínu ich odovzdania do archívu určí miesto ich uloženia,

c) tom, že pôvodca registratúry môže zničiť registratúrne záznamy bez trvalej dokumentárnej hodnoty.

(2) Ak pôvodca registratúry predloží návrh na vyradenie, ktorý obsahuje len registratúrne záznamy bez znaku hodnoty „A“ a ministerstvo alebo štátny archív ich posúdi ako registratúrne záznamy bez trvalej dokumentárnej hodnoty, rozhodnutie o vyradení sa nevydáva; to neplatí, ak pôvodca registratúry o rozhodnutie o vyradení požiada. Pôvodca registratúry môže zničiť registratúrne záznamy bez trvalej dokumentárnej hodnoty, ak mu rozhodnutie podľa odseku 1 nebolo doručené do 60 dní od predloženia návrhu na vyradenie.“.

1. V § 22 ods. 1 sa slová „ochranných obaloch“ nahrádzajú slovami „archívnych škatuliach30a)“.
2. V § 22 ods. 2 písm. f) sa na konci pripájajú tieto slová: „alebo objem elektronických registratúrnych záznamov v bajtoch“.
3. V § 22 ods. 2 písm. h) sa na konci čiarka nahrádza bodkočiarkou a pripájajú sa tieto slová: „to neplatí v prípade elektronických archívnych dokumentov,“.
4. V § 22 ods. 2 písm. j) sa vypúšťa slovo „úradnej“, na konci sa čiarka nahrádza bodkočiarkou a pripájajú sa tieto slová: „to neplatí pre elektronickú formu preberacieho protokolu,“.
5. V § 23 ods. 1 sa vypúšťa čiarka a slová „ktorým ešte neuplynula lehota uloženia“.
6. V § 23 ods. 2 písm. a) sa na konci čiarka nahrádza bodkočiarkou a pripájajú sa tieto slová: „ak pôvodca registratúry zanikol, osvedčovať na nich ich zhodu,“.
7. V § 24 ods. 1 sa za písmeno h) vkladajú nové písmená i) až k), ktoré znejú:

„i) vydáva záväzné stanovisko colnému orgánu k vývozu a dovozu archívneho dokumentu uvedenému v § 25 alebo § 26,

j) posudzuje dôvodnosť zadržania cudzieho archívneho dokumentu colným orgánom,

k) vydáva záväzné stanovisko pre Ministerstvo kultúry Slovenskej republiky v prípade pochybnosti o povahe a druhu predmetu kultúrnej hodnoty zadržaného colným orgánom, v ktorom uvedie dôvody brániace pre jeho prepustenie do navrhovaného colného režimu,“

Doterajšie písmená i) až p) sa označujú ako písmená l) až s).

1. V § 24 sa vypúšťa odsek 2.

Doterajšie odseky 3 až 5 sa označujú ako odseky 2 až 4.

1. V § 24 ods. 2 sa písmeno a) dopĺňa siedmym bodom, ktorý znie:

„7. evidenciu archívnych pomôcok,“.

1. V § 24 ods. 2 písmeno b) znie:

„b) vykonáva štátny odborný dozor

1. správy registratúry,

2. archívov,

3. archívnych dokumentov uložených u vlastníkov, ktorí nezriadili archív,“.

1. V § 24 ods. 3 písmeno b) znie:

„b) ich autenticitu a hodnovernosť,“.

1. V § 24 ods. 4 sa číslo „3“ nahrádza číslom „2“.
2. § 24a vrátane nadpisu znie:

„**§ 24a**

**Štátny archív**

Štátny archív

a) vedie evidenciu

1. pôvodcov registratúr,

2. podľa § 10 ods. 1,

b) vykonáva štátny odborný dozor

1. správy registratúry,

2. archívov,

3. archívnych dokumentov uložených u vlastníkov, ktorí nezriadili archív,

c) schvaľuje registratúrny poriadok a registratúrny plán pôvodcu registratúry, ako aj bádateľský poriadok archívu; ak registratúrny poriadok upravuje manipuláciu s registratúrnymi záznamami obsahujúcimi utajované skutočnosti, prihliadajú pri jeho schvaľovaní na stanovisko Národného bezpečnostného úradu,

d) rozhoduje o

1. vyraďovaní registratúrnych záznamov,

2. obmedzení prístupu k archívnym dokumentom, ktoré prebrali,

e) preberá archívne dokumenty takto:

1. štátny ústredný archív od najvyšších orgánov verejnej moci, právnických osôb zriadených a založených ústrednými štátnymi orgánmi, štátnych orgánov

s pôsobnosťou v odvetviach baníctvo, hutníctvo, geológia a v iných súvisiacich odvetviach, právnických osôb celoštátneho významu, fyzických osôb, ktoré sú osobnosťami spoločenského života celoštátneho významu a od pôvodcov, ktorých určí ministerstvo,

2. štátny archív s regionálnou územnou pôsobnosťou od štátnych orgánov so sídlom a pôsobnosťou v jeho územnom obvode a nimi zriadených a založených právnických osôb, samosprávneho kraja so sídlom v jeho územnom obvode a ním zriadených a založených právnických osôb, obcí nachádzajúcich sa v jeho územnom obvode a nimi zriadených a založených právnických osôb, univerzít a iných vysokých škôl so sídlom v jeho územnom obvode, právnických osôb najmä z oblasti hospodárskeho života so sídlom v jeho územnom obvode, fyzických osôb, ktoré sú osobnosťami spoločenského života regionálneho významu a majú trvalý pobyt v jeho územnom obvode, a od pôvodcov, ktorých určí ministerstvo,

f) umožňuje prístup k archívnym dokumentom, ktoré spravujú, rozhodujú o ich vypožičaní na výstavné účely a spravujú archívny informačný systém,

g) na základe písomnej žiadosti a vyhľadávania v archívnych dokumentoch vydáva odpis, výpis, potvrdenie z archívneho dokumentu a vyhotovujú kópie archívneho dokumentu, vrátane osvedčovania zhody s archívnym dokumentom,

h) vyberá správne poplatky podľa osobitného predpisu22) a úhrady za služby archívu.“.

1. V § 24b ods. 4 druhej vete sa za slovo „obsahuje“ vkladá slovo „najmä“.
2. V § 25 ods. 4 písm. f) sa slovo „znalcom“ nahrádza slovami „akvizičnou komisiou“.
3. V § 25 ods. 6 sa na konci pripája táto veta: „Vzor osobitného tlačiva pre žiadosti o vývoz archívneho dokumentu v rámci colného územia Európskej únie je zverejnený na webovom sídle ministerstva.“.
4. V § 25 ods. 13 sa slová „a odseky 5 až 8“ nahrádzajú čiarkou a na konci sa pripájajú tieto slová: „odseky 5 až 8 a odsek 11“.
5. V § 27 ods. 4 tretej vete sa slovo „obdržaní“ nahrádza slovom „prijatí“.
6. V § 28 odsek 3 znie:

„(3) Ministerstvo a štátny archív vykonávajú štátny odborný dozor u pôvodcov registratúry podľa § 16 ods. 3 a 4.“.

1. V § 28 ods. 4 písm. b) sa vypúšťa slovo „nie“ a slová „okrem prípadov“.
2. V § 28 ods. 6 písm. b) a g) sa pred slovo „zamestnanca“ vkladá slovo „štátneho“.
3. § 28 sa dopĺňa odsekom 7, ktorý znie:

„(7) Pôvodca registratúry je povinný štátnemu zamestnancovi vykonávajúcemu štátny odborný dozor predložiť určené registratúrne záznamy v podobe, v akej ich vedie a uchováva. Pôvodca registratúry, ktorý vedie evidenciu registratúrnych záznamov v informačnom systéme správy registratúry alebo v agendovom informačnom systéme, je povinný štátnemu zamestnancovi vykonávajúcemu štátny odborný dozor alebo oprávneným osobám umožniť nahliadať do týchto systémov. Tieto povinnosti má pôvodca registratúry po dobu, počas ktorej je povinný viesť alebo uchovávať registratúrne záznamy.“.

1. V § 30a ods. 1 písm. o) sa slová „zmenu formátu elektronického“ nahrádzajú slovom „transformáciu“.
2. V § 30a ods. 1 písm. y) sa za slovo „povolenie“ vkladajú slová „na dočasný vývoz archívnych dokumentov“.
3. V § 30a ods. 2 sa suma „33 193 eur“ nahrádza sumou „40 000 eur“, suma „16 596 eur“ sa nahrádza sumou „20 000 eur“, suma „3319 eur“ sa nahrádza sumou „5 000 eur“ a suma „1659 eur“ sa nahrádza sumou „2 000 eur“.
4. V § 31 ods. 1 písm. a) sa suma „33 193 eur“ nahrádza sumou „40 000 eur“.
5. V § 31 ods. 1 písm. b) sa suma „16 596 eur“ nahrádza sumou „20 000 eur“.
6. V § 31 ods. 1 písm. c) sa suma „3319 eur“ nahrádza sumou „5 000 eur“.
7. V § 31 ods. 1 písm. c) šiestom bode sa za slovo „trvanlivosť“ vkladajú slová „a hodnovernosť“, a slová „zmenu formátu elektronického“ sa nahrádzajú slovom „transformáciu“.
8. V § 31 ods. 1 písm. c) ôsmy bod znie:

„8. neodovzdá registratúru právnemu nástupcovi, alebo pri zániku bez právneho nástupcu nepredloží návrh na osobitné vyradenie všetkých registratúrnych záznamov podľa § 20 alebo neodovzdá registratúrne záznamy s trvalou dokumentárnou hodnotou vrátane tých, ktorým ešte neuplynula lehota uloženia archívu,“.

1. V § 31 ods. 1 písm. c) sa za ôsmy bod vkladá nový deviaty bod, ktorý znie:

„9. neuloží registratúrne záznamy bez trvalej dokumentárnej hodnoty, o ktorých tak rozhodlo ministerstvo alebo štátny archív do uplynutia lehôt uloženia a neoznámi štátnemu archívu miesto, kde sú uložené,“.

Doterajší deviaty bod sa označuje ako desiaty bod.

1. V § 31 ods. 1 písm. d) sa suma „1659 eur“ nahrádza sumou „2 000 eur“.
2. V § 31 ods. 1 písm. d) štvrtom bode sa slovo „povolenia“ nahrádza slovom „oznámenia“.
3. V § 31 ods. 1 písm. d) deviatom bode sa za slovo „povolenie“ vkladajú slová „na dočasný vývoz archívnych dokumentov“.
4. V § 32 odsek 1 znie:

„(1) Na konanie podľa tohto zákona okrem § 8 ods. 1 písm. c) a d), § 16 ods. 3, § 18 až 21, § 24 ods. 1 písm. c), e) a f), ods. 2 písm. c) a písm. d) prvého bodu, § 24a písm. c) a § 27 sa vzťahuje správny poriadok.“.

1. V § 33 ods. 2 sa slová „zmeny formátu elektronického“ nahrádzajú slovom „transformáciu“.

**Čl. II**

Zákon č. 431/2002 Z. z. o účtovníctve v znení zákona č. 562/2003 Z. z., zákona č. 561/2004 Z. z., 518/2005 Z. z., zákona č. 688/2006 Z. z., zákona č. 198/2007 Z. z., zákona č. 540/2007 Z. z., zákona č. 621/2007 Z. z., zákona č. 378/2008 Z. z., zákona č. 465/2008 Z. z., zákona č. 567/2008 Z. z., zákona č. 61/2009 Z. z., zákona č. 492/2009 Z. z., zákona č. 504/2009 Z. z., zákona č. 486/2010 Z. z., zákona č. 547/2011 Z. z., zákona č. 440/2012 Z. z., zákona č. 352/2013 Z. z., zákona č. 463/2013 Z. z., zákona č. 333/2014 Z. z., zákona č. 130/2015 Z. z., zákona č. 423/2015 Z. z., zákona č. 125/2016 Z. z., zákona č. 264/2017 Z. z., zákona č. 275/2017 Z. z., zákona č. 213/2018 Z. z., zákona č. 363/2019 Z. z., zákona č. 390/2019 Z. z., zákona č. 198/2020 Z. z., zákona č. 421/2020 Z. z., zákona č. 456/2021 Z. z., zákona č. 249/2022 Z. z., zákona č. 407/2022 Z. z., zákona č. 309/2023 Z. z., zákona č. 105/2024 Z. z. a zákona č. 248/2024 Z. z. sa mení takto :

V poznámke pod čiarou k odkazu 45ab sa vypúšťa citácia „§ 16 ods. 2 písm. e) zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov,“.

**Čl. III**

Tento zákon nadobúda účinnosť 15. októbra 2025.